১২ আগস্ট সন্ধ্যা ৬টায় ঢাকার শাহবাগে অবস্থিত জাতীয় গণগ্রন্থাগারের শওকত ওসমান মিলনায়তনে সাংস্কৃতিক সংগঠন ‘খেয়াল’-এর প্রথম পরিবেশনা ‘বর্ষার রাগ-অনুরাগ’ অনুষ্ঠিত হতে যাচ্ছে। উচ্চাঙ্গসংগীতের সাথে আধুনিক সংগীতের সংমিশ্রন ঘটিয়ে প্রাচীন রাগ-রাগিনীকে নতুন আঙ্গিকে পরিবেশনের একটি প্রয়াস এই আয়োজনে দেখা যাবে। এতে সংগীত পরিবেশনার পাশাপাশি থাকছে নৃত্য। ২১ জন শিল্পীর অংশগ্রহণে এই আয়োজন অনুষ্ঠিত হবে। পুরো আয়োজনটির পরিচালনায় থাকছেন ইমামুর রশিদ খান। এই আয়োজন সর্বসাধারণের জন্য উন্মুক্ত থাকবে।